Այսօրվա դատական նիստն ընդմիջումից հետո չշարունակվեց: Պարզվեց, որ ընդմիջման ընթացքում այս գործով հանրային պաշտպաններ Արմինե Ֆանյանը և Լիան Գասպարյանը վթարի են ենթարկվել: Դատավոր Մեսրոպ Մակյանը հայտնեց, որ վթարի հետևանքով տուժածներ չկան, պարզապես վթարի առնչությամբ որոշակի գործողություններ կատարելու անհրաժեշտությունից ելնելով` պաշտպանները չեն կարողանում ներկայանալ դատարան: Դատական նիստը ևս մեկ ժամով ընդմիջվեց, ապա հետաձգվեց: